22 shkurti, 280 vjetori i lindjes së Presidentit George Washington
Vizitorët marrin pjesë në një ngjarje përkujtimore në Mount Vernon, ku ndodhet shtëpia e Washingtonit.
Mbrëmja e papritur me rastin e datëlindjes së George Washingonit ishte kulmi i festimeve me këtë rast. Personazhe të veshur me rrobat e shekullit të 18-të dhe vizitorët e shekullit të 21 u mblodhën në oborin e shtëpisë në Mount Vernon. Washingtoni mori dhurata për datëlindjen, mes tyre edhe verën e tij të preferuar Madeira. Dean Malissa nga Philadelpia për vite me radhë luan rolin e George Washingtonit: Njerëz që shërbejnë në vilë, si Caren Robinson bisedon me vizitorët. Ajo erdhi këtu me të mbesën. Festa përkujtimore përfshin edhe demonstrime gatimi të asaj kohe. Punonjësja e vilës, gatoi mëngjesin e preferuar të George Washingtonit, kek misri që lundron në gjalp dhe mjaltë dhe vizitorët patën rastin ta shijonin atë. Shefa kuxhine nga 4 restorante të zonës së kryeqytetit amerikan gatuan në formën e tyre mëngjesin e Washingtonit: Versionet bashkëkohore i pëlqyen edhe vetë presidentit. Në këtë ditë të veçantë, njerëz nga i gjithë vendi vizitojnë banesën e Washingtonit, dëgjojnë muzikë të shekullit të 18 dhe bëjnë fotografi me themeluesin e Amerikës dhe Zonjën e tij të Parë, Marta Washington.